Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: a hátrányos megkülönböztetés tilalmát az egyes szabálysértésekről szóló 17/1968. (IV. 14.) Korm. rendelet (a továbbiakban: Kormányrendelet) 75. §-a. A „dolgozók érdekei
Paragraph Index: 1467

a hátrányos megkülönböztetés tilalmát az egyes szabálysértésekről szóló 17/1968. (IV. 14.) Korm. rendelet (a továbbiakban: Kormányrendelet) 75. §-a. A „dolgozók érdekei megsértésének” tényállását 1997 márciusában hatályon kívül helyező új szabálysértési alakzat — a „munkavállaló hátrányos megkülönböztetése” — egyértelműbbé teszi a tilalmazott foglalkoztatói magatartásokat, és a korábbinál szigorúbb szankciót helyez kilátásba. A szabálysértés esetén törvényben vagy kormányrendeletben kiszabható legmagasabb összegű — 50 000 Ft-ig terjedő pénzbírsággal szankcionálja, ha a foglalkoztató a munkavállaló alkalmazását jogellenesen megtagadja, illetve a munkavállalók között hátrányos megkülönböztetést tesz. Ennek a tényállásnak az alapján tehát jogsértést követ el a munkaadó, és ellene szabálysértési eljárás indítható, ha olyan feltételeket támaszt a munkaviszony létesítése során, amelyek a munka jellegével nem igazolhatóak, és arra irányulnak, hogy egyes munkavállalókat, illetve azok csoportjait elzárják a felvétel lehetőségétől. A szabálysértési tényállás második fordulata értelmében a munkaviszony létrejöttét követően a munkavállalók jogainak és kötelezettségeinek meghatározásakor a munkaadónak tartózkodnia kell a munka jellegéből, illetve természetéből nem következő, diszkriminatív megkülönböztetéstől. A szabálysértési eljárás lefolytatása az általános hatáskörű önkormányzati szabálysértési hatóság (első fokon a jegyző) mellett a munkabiztonsági és munkaügyi felügyelő (a továbbiakban: munkaügyi felügyelő), illetőleg a bányahatóság 1999/79/II. szám (a továbbiakban együtt: felügyelet) is jogosult. A felügyeletek nem kizárólagosan és nem is elsősorban a szabálysértés miatti felelősség érvényesítésére hivatott szervek. A hatáskörükbe tartozó ellenőrzési tevékenység eredményességének fokozását szolgálja, hogy ezen feladataik ellátásához kapcsolódóan a szabálysértési hatóságok jogkörét gyakorolják. Erre utal a Szabs. tv. szóhasználata is, amely nem szabálysértési hatóságként, hanem szabálysértés miatt eljáró más szervként határozza meg a felügyeleteket. Az Országos Munkabiztonsági és Munkaügyi Főfelügyelőség Felügyeleti Főosztályának vezetője a személyes konzultációk során azt az álláspontot képviselte, hogy a munkaügyi felügyelőségek — a Szabs. tv. 87. § (1) bekezdése értelmében — csak a részükről eljáró személy észlelése alapján folytathatják le a szabálysértési eljárást, feljelentés esetén kizárólag az általános hatáskörű önkormányzati szabálysértési hatóságok jogosultak eljárni. Amennyiben mégis a munkaügyi felügyelőségeknél tesznek feljelentést, ezek a szervek nem bírálhatják el a jogsértést, hanem át kell tenniük az ügyet az önkormányzati szabálysértési hatósághoz. Álláspontunk szerint ez a jogértelmezés vitatható, mert túlságosan szűk körben vonja meg a munkaügyi felügyeletek eljárási jogosultságának határát. A Szabs. tv. 42. § (1) bekezdése általános szabályként mondja ki, hogy a szabálysértési eljárás feljelentés, illetőleg a szabálysértési hatóság részéről eljáró személy észlelése vagy tudomása alapján indul meg. A Szabs. tv. 87. §

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes